**OSNOVNIM ŠKOLAMA**

 **DUBROVAČKO - NERETVANSKE ŽUPANIJE**

 **n/p Ravnatelja/ice**

***PREDMET: Prezentacija deficitarnih obrtničkih zanimanja 2013.***

 Poštovani,

Kako ste već upoznati, Obrtnička komora Dubrovačko - neretvanske županije u suradnji s Hrvatskim zavodom za zapošljavanje - Područnom službom Dubrovnik i predstavnicima srednjih strukovnih škola Dubrovačko - neretvanske županije i ove godine organizira prezentacije deficitarnih obrtničkih zanimanja za učenike osnovnih škola.

U privitku Vam dostavljamo poziv koji molimo da dostavite učenicima i roditeljima, te ih animirate da nazoče prezentaciji kako bi u pravo vrijeme dobili korisne informacije o upisima u sljedeću školsku godinu i mogućnostima stipendiranja za deficitarna zanimanja.

Prezentacija će se sastojati od sljedećih informacija :

* predstavljanje mogućnosti upisa u srednje škole naše Županije,
* stanje na tržištu rada i izbor zanimanja od strane HZZ-Područni ured Dubrovnik,
* osnovni podaci o jedinstvenom modelu obrazovanja (programi po kojima se obrazuju učenici za obrtnička zanimanja), mogućnosti stipendiranja
* prezentacija zanimanja od strane obrtnika-majstora određenih struka,
* pitanja roditelja i učenika.

 Unaprijed se zahvaljujemo na suradnji.

S poštovanjem,

 Predsjednik Komore:

 Svetan Pejić, v.r.